《秋斋杂兴》
清代·朱鼎鋐

触景皆堪适，惟秋更洒然。白云飘似絮，空水碧于天。

渐觉轻绡飘，浑忘小扇捐。谁怜凭吊客，犹有《续骚篇》。

作者简介：字楚祯，浙江海盐人。贡生。著有《丰岩诗钞》。○丰岩性孝友，尝成《孝经补注》，私淑陆清献公，尝成《理学渊源录》，不欲以诗名也。而诗亦近唐贤风格，朱竹垞先生于后辈中每推奖之。